CELEX: 32010D0638
Language: el
Date: 2010-10-25 00:00:00
Title: Απόφαση 2010/638/ΚΕΠΠΑ του Συμβουλίου, της 25ης Οκτωβρίου 2010 , για την επιβολή περιοριστικών μέτρων κατά της Δημοκρατίας της Γουινέας

26.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 280/10
            
         ΑΠΌΦΑΣΗ 2010/638/ΚΕΠΠΑ ΤΟΥ ΣΥΜΒΟΥΛΊΟΥ
   της 25ης Οκτωβρίου 2010
   για την επιβολή περιοριστικών μέτρων κατά της Δημοκρατίας της Γουινέας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 27 Οκτωβρίου 2009, το Συμβούλιο υιοθέτησε την κοινή θέση 2009/788/ΚΕΠΠΑ για την επιβολή περιοριστικών μέτρων κατά της Δημοκρατίας της Γουινέας (1), με αφορμή τη βίαιη καταστολή των πολιτικών διαδηλωτών στο Κονακρύ από τις δυνάμεις ασφαλείας στις 28 Σεπτεμβρίου 2009.
            
         
               (2)
            
            
               Στις 22 Δεκεμβρίου 2009, το Συμβούλιο εξέδωσε την απόφαση 2009/1003/ΚΕΠΠΑ για την τροποποίηση της κοινής θέσης 2009/788/ΚΕΠΠΑ και την επιβολή πρόσθετων περιοριστικών μέτρων (2).
            
         
               (3)
            
            
               Στις 29 Μαρτίου 2010, το Συμβούλιο εξέδωσε την απόφαση 2010/186/ΚΕΠΠΑ για την τροποποίηση της κοινής θέσης 2009/788/ΚΕΠΠΑ (3).
            
         
               (4)
            
            
               Με βάση την επανεξέταση της κοινής θέσης 2009/788/ΚΕΠΠΑ, τα περιοριστικά μέτρα θα πρέπει να παραταθούν έως τις 27 Οκτωβρίου 2011.
            
         
               (5)
            
            
               Τα εκτελεστικά μέτρα της Ένωσης ορίζονται στον κανονισμό (ΕΕ) αριθ. 1284/2009 του Συμβουλίου, της 22ας Δεκεμβρίου 2009, για την επιβολή περιοριστικών μέτρων κατά της Δημοκρατίας της Γουινέας (4),
            
         ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Απαγορεύεται η πώληση, προμήθεια, μεταφορά ή εξαγωγή οπλισμού και κάθε είδους συναφούς υλικού, συμπεριλαμβανομένων των όπλων και πυρομαχικών, στρατιωτικών οχημάτων και εξοπλισμού, παραστρατιωτικού εξοπλισμού και ανταλλακτικών τους, καθώς και εξοπλισμού που μπορεί να χρησιμοποιηθεί για εσωτερική καταστολή στη Δημοκρατία της Γουινέας, από πολίτες των κρατών μελών ή από το έδαφος των κρατών μελών ή με σκάφη ή αεροσκάφη που φέρουν τη σημαία τους, είτε αυτά κατάγονται είτε όχι από τα εδάφη τους.
   2.   Απαγορεύονται:
   
               α)
            
            
               η παροχή, αμέσως ή εμμέσως, τεχνικής βοήθειας, υπηρεσιών διαμεσολάβησης ή άλλων υπηρεσιών σχετικών με τα αντικείμενα της παραγράφου 1 ή σχετικών με την παροχή, την κατασκευή, τη συντήρηση και τη χρήση τέτοιων αντικειμένων σε οποιοδήποτε φυσικό ή νομικό πρόσωπο, οντότητα ή φορέα στη Δημοκρατία της Γουινέας ή προς χρήση στη Δημοκρατία της Γουινέας,
            
         
               β)
            
            
               η χρηματοδότηση, αμέσως ή εμμέσως, ή η παροχή χρηματοδοτικής βοήθειας σχετικά με τα αντικείμενα της παραγράφου 1, περιλαμβανομένων ιδίως της μη επιστρεπτέας βοήθειας, των δανείων και της ασφάλειας πιστώσεων για εξαγωγές, για κάθε πώληση, προμήθεια, μεταφορά ή εξαγωγή αυτών τέτοιων αντικειμένων, ή για την παροχή σχετικής τεχνικής βοήθειας, υπηρεσιών διαμεσολάβησης ή άλλων υπηρεσιών, σε οποιοδήποτε φυσικό ή νομικό πρόσωπο, οντότητα ή φορέα της Δημοκρατίας της Γουινέας ή προς χρήση στη Δημοκρατία της Γουινέας,
            
         
               γ)
            
            
               η εσκεμμένη και ηθελημένη συμμετοχή σε δραστηριότητες που έχουν ως αντικείμενο ή ως αποτέλεσμα να παρακάμπτονται οι απαγορεύσεις των στοιχείων α) ή β).
            
         Άρθρο 2
   1.   Το άρθρο 1 δεν εφαρμόζεται:
   
               α)
            
            
               στην πώληση, την προμήθεια, τη μεταβίβαση ή την εξαγωγή μη θανατηφόρου στρατιωτικού εξοπλισμού ή εξοπλισμού που μπορεί να χρησιμοποιηθεί για εσωτερική καταστολή, ο οποίος προορίζεται αποκλειστικά για ανθρωπιστική ή προστατευτική χρήση, ή για προγράμματα οικοδόμησης θεσμών του Οργανισμού Ηνωμένων Εθνών (ΟΗΕ) και της Ευρωπαϊκής Ένωσης ή και των επιχειρήσεων διαχείρισης κρίσεων της ΕΕ και του ΟΗΕ,
            
         
               β)
            
            
               στην πώληση, την προμήθεια, τη μεταβίβαση ή την εξαγωγή μη πολεμικών οχημάτων τα οποία κατασκευάσθηκαν ή συναρμολογήθηκαν με υλικά προκειμένου να παρέχουν προστασία κατά βλημάτων και τα οποία χρησιμεύουν μόνο για την προστασία του προσωπικού της ΕΕ και των κρατών μελών της στη Δημοκρατία της Γουινέας,
            
         
               γ)
            
            
               στην παροχή τεχνικής βοήθειας, υπηρεσιών διαμεσολάβησης και άλλων υπηρεσιών σχετικών με τον εν λόγω εξοπλισμό, τα προγράμματα, ή τις επιχειρήσεις,
            
         
               δ)
            
            
               στη χρηματοδότηση και παροχή χρηματοδοτικής βοήθειας σχετικής με τον εν λόγω εξοπλισμό, τα προγράμματα, ή τις επιχειρήσεις,
            
         υπό τον όρον ότι η αρμόδια αρχή έχει εγκρίνει εκ των προτέρων τις εν λόγω εξαγωγές και τη σχετική βοήθεια.
   2.   Το άρθρο 1 δεν εφαρμόζεται στον προστατευτικό ιματισμό, περιλαμβανομένων των αλεξίσφαιρων γιλέκων και των στρατιωτικών κρανών που εξάγονται προσωρινά στη Δημοκρατία της Γουινέας από το προσωπικό των ΗΕ, το προσωπικό της ΕΕ ή των κρατών μελών της, εκπροσώπους των μέσων μαζικής ενημέρωσης και μέλη ανθρωπιστικών ή αναπτυξιακών οργανώσεων και συναφές προσωπικό, αποκλειστικά για προσωπική τους χρήση.
   Άρθρο 3
   1.   Τα κράτη μέλη λαμβάνουν τα αναγκαία μέτρα προκειμένου να απαγορευθεί η είσοδος στο έδαφός τους, ή η διέλευση μέσω αυτού, των μελών του Εθνικού συμβουλίου για τη δημοκρατία και την ανάπτυξη (CNDD) καθώς και ατόμων που συνδέονται με αυτά, όπως απαριθμούνται στο παράρτημα.
   2.   Η παράγραφος 1 δεν υποχρεώνει τα κράτη μέλη να αρνούνται στους υπηκόους τους την είσοδο στο έδαφός τους.
   3.   Η παράγραφος 1 εφαρμόζεται με την επιφύλαξη των περιπτώσεων κατά τις οποίες ένα κράτος μέλος δεσμεύεται από υποχρέωση του διεθνούς δικαίου και συγκεκριμένα:
   
               α)
            
            
               ως χώρα η οποία φιλοξενεί διεθνή διακυβερνητική οργάνωση,
            
         
               β)
            
            
               ως χώρα η οποία φιλοξενεί διεθνή διάσκεψη που έχει συγκληθεί ή διεξάγεται υπό την αιγίδα των Ηνωμένων Εθνών,
            
         
               γ)
            
            
               δυνάμει πολυμερούς συμφωνίας περί παροχής προνομίων και ασυλιών, ή
            
         
               δ)
            
            
               δυνάμει της συνθήκης Συμφιλίωσης του 1929 (σύμφωνο του Λατερανού) που έχει συναφθεί μεταξύ της Αγίας Έδρας (Κράτος του Βατικανού) και της Ιταλίας.
            
         4.   Η παράγραφος 3 θεωρείται ότι ισχύει και όταν ένα κράτος μέλος φιλοξενεί τον Οργανισμό για την Ασφάλεια και τη Συνεργασία στην Ευρώπη (ΟΑΣΕ).
   5.   Το Συμβούλιο ενημερώνεται δεόντως σε όλες τις περιπτώσεις που ένα κράτος μέλος παραχωρεί απαλλαγή σύμφωνα με τις παραγράφους 3 ή 4.
   6.   Τα κράτη μέλη μπορούν να χορηγούν εξαιρέσεις από τα μέτρα που επιβάλλει η παράγραφος 1, όταν το ταξίδι δικαιολογείται για επείγοντες ανθρωπιστικούς λόγους ή για συμμετοχή σε διακυβερνητικές συνόδους, μεταξύ των οποίων και συνεδριάσεις που υποστηρίζονται από την ΕΕ, ή συνεδριάσεις που φιλοξενούνται από κράτος μέλος που ασκεί την προεδρία του ΟΑΣΕ, κατά τις οποίες διεξάγεται πολιτικός διάλογος για την άμεση προαγωγή της δημοκρατίας, των ανθρώπινων δικαιωμάτων και του κράτους δικαίου στη Δημοκρατία της Γουινέας.
   7.   Το κράτος μέλος που επιθυμεί να χορηγήσει τις προβλεπόμενες στην παράγραφο 6 εξαιρέσεις απευθύνει γραπτή κοινοποίηση στο Συμβούλιο. Η εξαίρεση θεωρείται χορηγηθείσα εκτός εάν ένα ή περισσότερα από τα μέλη του Συμβουλίου διατυπώσουν αντίρρηση γραπτώς εντός δύο εργάσιμων ημερών από την παραλαβή της κοινοποίησης της προτεινόμενης εξαίρεσης. Σε περίπτωση που διατυπωθεί αντίρρηση από ένα ή περισσότερα μέλη του Συμβουλίου, το Συμβούλιο, με ειδική πλειοψηφία, μπορεί να αποφασίσει να χορηγήσει την προτεινόμενη εξαίρεση.
   8.   Στις περιπτώσεις κατά τις οποίες, σύμφωνα με τις παραγράφους 3, 4, 6 και 7, ένα κράτος μέλος επιτρέπει την είσοδο ή τη διέλευση από το έδαφός του των απαριθμούμενων στο παράρτημα προσώπων, η άδεια ισχύει αποκλειστικά για τον σκοπό για τον οποίο χορηγήθηκε και για τα πρόσωπα τα οποία αφορά.
   Άρθρο 4
   1.   Δεσμεύονται όλα τα κεφάλαια και οι οικονομικοί πόροι που ανήκουν στην κυριότητα ή την κατοχή ή τελούν υπό τον έλεγχο των μελών του CNDD καθώς και των φυσικών ή νομικών προσώπων, οντοτήτων ή φορέων που συνδέονται με αυτά, όπως απαριθμούνται στο παράρτημα.
   2.   Κανένα κεφάλαιο ή οικονομικός πόρος δεν διατίθεται, αμέσως ή εμμέσως, σε φυσικό ή νομικό πρόσωπο, οντότητα ή φορέα που περιλαμβάνεται στο παράρτημα.
   3.   Η αρμόδια αρχή του κράτους μέλους μπορεί να επιτρέπει την ελευθέρωση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων κεφαλαίων ή οικονομικών πόρων, υπό όρους που κρίνει σκόπιμους, αφού ορίσει ότι τα εν λόγω κεφάλαια ή οικονομικοί πόροι:
   
               α)
            
            
               είναι αναγκαία για την κάλυψη βασικών αναγκών των προσώπων που απαριθμούνται στο παράρτημα καθώς και των εξαρτώμενων μελών των οικογενειών τους, συμπεριλαμβανομένων των πληρωμών για είδη διατροφής, ενοικίου ή ενυπόθηκου δανείου, φάρμακα και ιατρική περίθαλψη, φόρους, ασφάλιστρα και λογαριασμούς επιχειρήσεων κοινής ωφελείας,
            
         
               β)
            
            
               προορίζονται αποκλειστικά για την πληρωμή εύλογων επαγγελματικών αμοιβών και την εξόφληση δαπανών συνδεόμενων με την παροχή νομικών υπηρεσιών,
            
         
               γ)
            
            
               προορίζονται αποκλειστικά για την πληρωμή τελών ή δικαιωμάτων φύλαξης δεσμευμένων κεφαλαίων ή οικονομικών πόρων, ή
            
         
               δ)
            
            
               είναι αναγκαία για έκτακτες δαπάνες, εφόσον η αρμόδια αρχή έχει κοινοποιήσει, στις άλλες αρμόδιες αρχές και την Επιτροπή, τουλάχιστον δύο εβδομάδες πριν από τη χορήγηση της άδειας, τους λόγους για τους οποίους κρίνει ότι πρέπει να χορηγηθεί ειδική άδεια.
            
         Τα κράτη μέλη ενημερώνουν τα άλλα κράτη μέλη και την Επιτροπή για κάθε άδεια την οποία χορηγούν κατ’ εφαρμογή της παρούσας παραγράφου.
   4.   Κατά παρέκκλιση από την παράγραφο 1, οι αρμόδιες αρχές κράτους μέλους μπορούν να επιτρέπουν την αποδέσμευση ορισμένων παγωμένων κονδυλίων ή χρηματοδοτικών πόρων, εφόσον τηρούνται οι ακόλουθες προϋποθέσεις:
   
               α)
            
            
               τα κονδύλια ή οι χρηματοδοτικοί πόροι υπόκεινται σε δικαστική, διοικητική ή διαιτητική παρακράτηση πριν από την ημερομηνία κατά την οποία προστέθηκε στο παράρτημα το πρόσωπο, η οντότητα ή ο φορέας του άρθρου 4 παράγραφος 1 ή σε δικαστική, διοικητική ή διαιτητική απόφαση που εκδόθηκε πριν από την ημερομηνία αυτή,
            
         
               β)
            
            
               τα κονδύλια ή οι χρηματοδοτικοί πόροι πρόκειται να χρησιμοποιηθούν αποκλειστικά για την ικανοποίηση απαιτήσεων που διασφαλίζονται με αυτή την παρακράτηση ή αναγνωρίζονται ως έγκυρα από παρόμοια δικαστική απόφαση, εντός των ορίων που ορίζει η ισχύουσα νομοθεσία και οι ρυθμίσεις που διέπουν τα δικαιώματα των προσώπων που εγείρουν παρόμοιες απαιτήσεις,
            
         
               γ)
            
            
               η παρακράτηση ή η απόφαση δεν είναι υπέρ του φυσικού ή νομικού προσώπου, της οντότητας ή του φορέα που περιλαμβάνονται στο παράρτημα, και
            
         
               δ)
            
            
               η αναγνώριση της παρακράτησης ή της απόφασης δεν αντιβαίνει στη δημόσια τάξη του οικείου κράτους μέλους.
            
         Τα κράτη μέλη ενημερώνουν τα άλλα κράτη μέλη και την Επιτροπή για κάθε άδεια την οποία χορηγούν κατ’ εφαρμογή της παρούσας παραγράφου.
   5.   Η παράγραφος 2 δεν εφαρμόζεται στην πίστωση των δεσμευμένων λογαριασμών, με:
   
               α)
            
            
               τόκους ή άλλα κέρδη σε σχέση με αυτούς του λογαριασμούς· ή
            
         
               β)
            
            
               πληρωμές που προκύπτουν από συμβάσεις, συμφωνίες ή υποχρεώσεις οι οποίες συνήφθησαν ή προέκυψαν πριν από την ημερομηνία κατά την οποία οι λογαριασμοί αυτοί υπήχθησαν στις διατάξεις της κοινής θέσης 2008/788/ΚΕΠΠΑ,
            
         υπό τον όρο ότι οι εν λόγω τόκοι, άλλα κέρδη και πληρωμές εξακολουθούν να υπόκεινται στην παράγραφο 1.
   Άρθρο5
   1.   Το Συμβούλιο, ενεργώντας κατόπιν προτάσεως κράτους μέλους ή του Ύπατου Εκπροσώπου της Ένωσης για την Κοινή Εξωτερική Πολιτική και Πολιτική Ασφαλείας, θεσπίζει τροποποιήσεις του καταλόγου του Παραρτήματος, ανάλογα με τις επιταγές των πολιτικών εξελίξεων στη Δημοκρατία της Γουινέας.
   2.   Το Συμβούλιο γνωστοποιεί την απόφασή του στο εν λόγω πρόσωπο, μαζί με τους λόγους για την προσθήκη του στον κατάλογο, είτε άμεσα, εάν η διεύθυνσή του είναι γνωστή, είτε με δημοσίευση σχετικής ανακοίνωσης, παρέχοντας τη δυνατότητα στο πρόσωπο αυτό να υποβάλει παρατηρήσεις.
   3.   Όταν υποβάλλονται παρατηρήσεις ή προσάγονται νέα ουσιαστικά στοιχεία, το Συμβούλιο επανεξετάζει την απόφασή του και ενημερώνει σχετικώς το εν λόγω πρόσωπο.
   Άρθρο 6
   Για να μεγιστοποιηθεί ο αντίκτυπος των προαναφερόμενων μέτρων, η ΕΕ παροτρύνει τα τρίτα κράτη να θεσπίσουν περιοριστικά μέτρα παρόμοια με αυτά που περιέχονται στην παρούσα απόφαση.
   Άρθρο 7
   Η κοινή θέση 2009/788/ΚΕΠΠΑ καταργείται.
   Άρθρο 8
   1.   Η παρούσα απόφαση αρχίζει να ισχύει την ημέρα της έκδοσής της.
   2.   Η παρούσα απόφαση εφαρμόζεται έως τις 27 Οκτωβρίου 2011. Τελεί υπό διαρκή επανεξέταση. Ανανεώνεται ή τροποποιείται καταλλήλως, εάν το Συμβούλιο διαπιστώσει ότι οι στόχοι της δεν επιτυγχάνονται.
   
      Λουξεμβούργο, 25 Οκτωβρίου 2010.
      
         
            Για το Συμβούλιο
         
         
            H Πρόεδρος
         
         C. ASHTON
      
   
   
      (1)  ΕΕ L 281, 28.10.2009, σ. 7.
   
      (2)  ΕΕ L 346, 23.12.2009, σ. 51.
   
      (3)  ΕΕ L 83, 30.3.2010, σ.23.
   
      (4)  ΕΕ L 346, 23.12.2009, σ. 26.
   
      ΠΑΡΑΡΤΗΜΑ
      
         Κατάλογος των προσώπων που αναφέρονται στα άρθρα 3 και 4
      
      
                   
               
               
                  Όνομα (ονοματεπώνυμο, ενδεχ. προσωνύμια)
               
               
                  Αναγνωριστικά στοιχεία [αξίωμα/ τίτλος, ημερομηνία και τόπος γεννήσεως (ημερ. γεν. και τόπος γεν.), αριθμός διαβατηρίου (διαβ.)/δελτίου ταυτότητας…]
               
               
                  Λόγοι
               
            
                  1.
               
               
                  Λοχαγός Moussa Dadis CAMARA
               
               
                  ημερ. γεν.: 1.1.1964 ή 29.12.1968
                  διαβ.: R0001318
               
               
                  Πρόεδρος του CNDD
               
            
                  2.
               
               
                  Συνταγματάρχης Mathurin BANGOURA
               
               
                  ημερ. γεν.: 15.11.1962
                  διαβ.: R0003491
               
               
                  Υπουργός Τηλεπικοινωνιών και Νέων Τεχνολογιών των Πληροφοριών
               
            
                  3.
               
               
                  Αντισυνταγματάρχης Aboubacar Sidiki (άλλως Idi Amin) CAMARA
               
               
                  ημερ. γεν.: 22.10.1979
                  διαβ.: R0017873
               
               
                  Υπουργός Μόνιμος Γραμματέας του CNDD (καθαιρέθηκε από το Στρατό στις 26.1.2009)
               
            
                  4.
               
               
                  Ταγματάρχης Oumar BALDÉ
               
               
                  ημερ. γεν.: 26.12.1964
                  διαβ.: R0003076
               
               
                  Μέλος του CNDD
               
            
                  5.
               
               
                  Ταγματάρχης Mamadi (άλλως Mamady) MARA
               
               
                  ημερ. γεν.: 1.1.1954
                  διαβ.: R0001343
               
               
                  Μέλος του CNDD
               
            
                  6.
               
               
                  Ταγματάρχης Almamy CAMARA
               
               
                  ημερ. γεν.: 17.10.1975
                  διαβ.: R0023013
               
               
                  Μέλος του CNDD
               
            
                  7.
               
               
                  Αντισυνταγματάρχης Mamadou Bhoye DIALLO
               
               
                  ημερ. γεν.: 1.1.1956
                  διαβ.: R0001855
               
               
                  Μέλος του CNDD
               
            
                  8.
               
               
                  Λοχαγός Koulako BÉAVOGUI
               
               
                   
               
               
                  Μέλος του CNDD
               
            
                  9.
               
               
                  Αστυνομικός Υποδιευθυντής της Kandia (άλλως Kandja) MARA
               
               
                  διαβ.: R0178636
               
               
                  Μέλος του CNDD,
                  Διευθυντής Περιφερειακής Ασφάλειας του Labé
               
            
                  10.
               
               
                  Συνταγματάρχης Sékou MARA
               
               
                  Αναπληρωτής Διευθυντής της Εθνικής Αστυνομίας ημερ. γεν.: 1957
               
               
                  Μέλος του
                  CNDD
               
            
                  11.
               
               
                  Morciré CAMARA
               
               
                  ημερ. γεν.: 1.1.1949
                  διαβ.: R0003216
               
               
                  Μέλος του CNDD
               
            
                  12.
               
               
                  Alpha Yaya DIALLO
               
               
                   
               
               
                  Μέλος του CNDD
                  Εθνικός Τελωνειακός Διευθυντής
               
            
                  13.
               
               
                  Συνταγματάρχης Mamadou Korka DIALLO
               
               
                  ημερ. γεν.: 19.2.1962
               
               
                  Υπουργός Εμπορίου, Βιομηχανίας και ΜΜΕ
               
            
                  14.
               
               
                  Συνταγματάρχης Fodeba TOURÉ
               
               
                  ημερ. γεν.: 7.6.1961
                  διαβ.: R0003417 /R0002132
               
               
                  Διοικητής της Kindia (πρώην Υπουργός Νεολαίας, καθαιρέθηκε από υπουργός στις 7.5.2009)
               
            
                  15.
               
               
                  Ταγματάρχης Cheick Sékou (άλλως Ahmed) Tidiane CAMARA
               
               
                  ημερ. γεν.: 12.5.1966
               
               
                  Μέλος του CNDD
               
            
                  16.
               
               
                  Συνταγματάρχης Sékou (άλλως Sékouba) SAKO
               
               
                   
               
               
                  Μέλος του CNDD
               
            
                  17.
               
               
                  Υπολοχαγός Jean- Claude PIVI, /ο λεγόμενος και Coplan)
               
               
                  ημερ. γεν.: 1.1.1960
               
               
                  Μέλος του CNDD
                  Υπουργός αρμόδιος για την ασφάλεια του Προέδρου
               
            
                  18.
               
               
                  Λοχαγός Saa Alphonse TOURÉ
               
               
                  ημερ. γεν.: 3.6.1970
               
               
                  Μέλος του CNDD
               
            
                  19.
               
               
                  Συνταγματάρχης Moussa KEITA
               
               
                  ημερ. γεν.: 1.1.1966
               
               
                  Μέλος του CNDD
                  Υπουργός Μόνιμος Γραμματέας του CNDD, αρμόδιος για τις σχέσεις με τα δημοκρατικά θεσμικά όργανα
               
            
                  20.
               
               
                  Αντισυνταγματάρχης Aïdor (άλλως Aëdor) BAH
               
               
                   
               
               
                  Μέλος του CNDD
               
            
                  21.
               
               
                  Ταγματάρχης Bamou LAMA
               
               
                   
               
               
                  Μέλος του CNDD
               
            
                  22.
               
               
                  κ. Mohamed Lamine KABA
               
               
                   
               
               
                  Μέλος του CNDD
               
            
                  23.
               
               
                  Λοχαγός Daman (άλλως Dama) CONDÉ
               
               
                   
               
               
                  Μέλος του CNDD
               
            
                  24.
               
               
                  Ταγματάρχης Aboubacar Amadou DOUMBOUYA
               
               
                   
               
               
                  Μέλος του CNDD
               
            
                  25.
               
               
                  Ταγματάρχης Moussa Tiégboro CAMARA
               
               
                  ημερ. γεν.: 1.1.1968
                  διαβ.: 7190
               
               
                  Μέλος του CNDD
                  Υπουργός Προεδρίας αρμόδιος για τις ειδικές υπηρεσίες καταπολέμησης των ναρκωτικών και του οργανωμένου εγκλήματος
               
            
                  26.
               
               
                  Λοχαγός Issa CAMARA
               
               
                  Κυβερνήτης του Mamou ημερ. γεν.: 1954
               
               
                  Μέλος του
                  CNDD
               
            
                  27.
               
               
                  Συνταγματάρχης Dr. Abdoulaye Chérif DIABY
               
               
                  ημερ. γεν.: 26.2.1957
                  διαβ.: 13683
               
               
                  Μέλος του CNDD
                  Υπουργός Υγείας και Δημόσιας Υγιεινής
               
            
                  28.
               
               
                  κ. Mamady CONDÉ
               
               
                  ημερ. γεν.: 28.11.1952
                  διαβ.: R0003212
               
               
                  Μέλος του CNDD
               
            
                  29.
               
               
                  Ανθυπολοχαγός Cheikh Ahmed TOURÉ
               
               
                   
               
               
                  Μέλος του CNDD
               
            
                  30.
               
               
                  Αντισυνταγματάρχης Aboubacar Biro CONDÉ
               
               
                  ημερ. γεν.: 15.10.1962
                  διαβ.: 2443/R0004700
               
               
                  Μέλος του CNDD
               
            
                  31.
               
               
                  κ. Bouna KEITA
               
               
                   
               
               
                  Μέλος του CNDD
               
            
                  32.
               
               
                  κ. Idrissa CHERIF
               
               
                  ημερ. γεν.: 13.11.1967
                  διαβ.: R0105758
               
               
                  Υπουργός Επικοινωνίας με την Προεδρία και Υπουργός Άμυνας
               
            
                  33.
               
               
                  κ. Mamoudou (άλλως Mamadou) CONDÉ
               
               
                  ημερ. γεν.: 9.12.1960
                  διαβ.: R0020803
               
               
                  Υφυπουργός ειδικών καθηκόντων, αρμόδιος για τις αποστολές, τα στρατηγικά θέματα και την αειφόρο ανάπτυξη
               
            
                  34.
               
               
                  Υπολοχαγός Aboubacar Chérif (άλλως Toumba) DIAKITÉ
               
               
                   
               
               
                  Υπασπιστής του Προέδρου
               
            
                  35.
               
               
                  κ. Ibrahima Khalil DIAWARA
               
               
                  ημερ. γεν.: 1.1.1976
                  διαβ.: R0000968
               
               
                  Ειδικός Σύμβουλος του Aboubacar Chérif «Toumba» Diakité
               
            
                  36.
               
               
                  Ανθυπολοχαγός Marcel KOIVOGUI
               
               
                   
               
               
                  Αναπληρωτής του Aboubacar Chérif «Toumba» Diakité
               
            
                  37.
               
               
                  κ. Papa Koly KOUROUMA
               
               
                  ημερ. γεν.: 3.11.1962
                  διαβ.: R11914/R001534
               
               
                  Υπουργός Περιβάλλοντος και Αειφόρου Ανάπτυξης
               
            
                  38.
               
               
                  Ταγματάρχης Nouhou THIAM
               
               
                  ημερ. γεν.: 1960
                  διαβ.: 5180
               
               
                  Γενικός Επιθεωρητής Ενόπλων Δυνάμεων
                  Εκπρόσωπος του CNDD
               
            
                  39.
               
               
                  Αστυνόμος Β’ Théodore (άλλως Siba) KOUROUMA
               
               
                  ημερ. γεν.: 13.5.1971
                  διαβ.: υπηρεσιακό R0001204
               
               
                  Ακόλουθος του ιδιαίτερου γραφείου του Προέδρου
               
            
                  40.
               
               
                  Λοχαγός Mamadou SANDÉ
               
               
                  ημερ. γεν.: 12.12.1969
                  διαβ.: R0003465
               
               
                  Υπουργός Προεδρίας αρμόδιος για την Οικονομία και τα Οικονομικά
               
            
                  41.
               
               
                  κ. Alhassane (άλλως Al-Hassane) Siba ONIPOGUI
               
               
                  ημερ. γεν.: 31.12.1961
                  διαβ.: 5938/R00003488
               
               
                  Υπουργός Προεδρίας αρμόδιος για τον κρατικό έλεγχο
               
            
                  42.
               
               
                  κ. Joseph KANDUNO
               
               
                   
               
               
                  Υπουργός αρμόδιος για τους ελέγχους, τη διαφάνεια και τη χρηστή διακυβέρνηση
               
            
                  43.
               
               
                  κ. Fodéba (άλλως Isto) KÉIRA
               
               
                  ημερ. γεν.: 4.6.1961
                  διαβ.: R0001767
               
               
                  Υπουργός νεότητας, αθλητισμού και προώθησης της απασχόλησης
               
            
                  44.
               
               
                  Συνταγματάρχης Siba LOHALAMOU
               
               
                  ημερ. γεν.: 1.8.1962
                  διαβ.: R0001376
               
               
                  Υπουργός Δικαιοσύνης
               
            
                  45.
               
               
                  Δρ. Frédéric KOLIÉ
               
               
                  ημερ. γεν.: 1.1.1960
                  διαβ.: R0001714
               
               
                  Υπουργός εσωτερικών και πολιτικών υποθέσεων
               
            
                  46.
               
               
                  κ. Alexandre Cécé LOUA
               
               
                  ημερ. γεν.: 1.1.1956
                  διαβ.: R0001757
                  διπλωματικό: R 0000027
               
               
                  Υπουργός Εξωτερικών και αποδήμων
               
            
                  47.
               
               
                  κ Μamoudou (άλλως Mahmoud) THIAM
               
               
                  ημερ. γεν.: 4.10.1968
                  διαβ.: R0001758
               
               
                  Υπουργός ορυχείων και ενέργειας
               
            
                  48.
               
               
                  κ. Boubacar BARRY
               
               
                  ημερ. γεν.: 28.5.1964
                  διαβ.: R0003408
               
               
                  Υπουργός Προεδρίας αρμόδιος για τα δημόσια έργα, τη χωροταξία και τα παραδοσιακά δημόσια κτήρια
               
            
                  49.
               
               
                  κ. Demba FADIGA
               
               
                  ημερ. γεν.: 1.1.1952
                  διαβ.: άδεια παραμονής FR365845/365857
               
               
                  Μέλος του CNDD, Έκτακτος και Πληρεξούσιος Πρέσβης.
                  Αρμόδιος για τις σχέσεις CNDD και κυβέρνησης
               
            
                  50.
               
               
                  κ Μohamed DIOP
               
               
                  ημερ. γεν.: 1.1.1963
                  διαβ.: R0001798
               
               
                  Μέλος του CNDD
                  Κυβερνήτης του Κονακρί
               
            
                  51.
               
               
                  Λοχίας Mohamed (άλλως Tigre) CAMARA
               
               
                   
               
               
                  Μέλος των δυνάμεων ασφαλείας, στο στρατόπεδο της προεδρικής φρουράς «Koundara»
               
            
                  52.
               
               
                  κ. Habib HANN
               
               
                  ημερ. γεν.: 15.12.1950
                  διαβ.: 341442
               
               
                  Επιτροπή ελέγχου και επιτήρησης των στρατηγικών τομέων του κράτους
               
            
                  53.
               
               
                  κ. Ousmane KABA
               
               
                   
               
               
                  Επιτροπή ελέγχου και επιτήρησης των στρατηγικών τομέων του κράτους
               
            
                  54.
               
               
                  κ. Alfred MATHOS
               
               
                   
               
               
                  Επιτροπή ελέγχου και επιτήρησης των στρατηγικών τομέων του κράτους
               
            
                  55.
               
               
                  Λοχαγός Mandiou DIOUBATÉ
               
               
                  ημερ. γεν.: 1.1.1960
                  διαβ.: R0003622
               
               
                  Διευθυντής του γραφείου τύπου της Προεδρίας
                  Εκπρόσωπος τύπου του CNDD
               
            
                  56.
               
               
                  Cheik Sydia DIABATÉ
               
               
                  ημερ. γεν.: 23.4.1968
                  διαβ.: R0004490
               
               
                  Μέλος των ενόπλων δυνάμεων
                  Διευθυντής των υπηρεσιών πληροφοριών και ερευνών του Υπουργείου Άμυνας
               
            
                  57.
               
               
                  κ. Ibrahima Ahmed BARRY
               
               
                  ημερ. γεν.: 11.11.1961
                  διαβ.: R0048243
               
               
                  Γενικός Διευθυντής ραδιοφωνίας και τηλεόρασης της Γουινέας
               
            
                  58.
               
               
                  κ. Alhassane BARRY
               
               
                  ημερ. γεν.: 15.11.1962
                  διαβ.: R0003484
               
               
                  Διοικητής της Κεντρικής Τράπεζας
               
            
                  59.
               
               
                  κ. Roda Namatala FAWAZ
               
               
                  ημερ. γεν.: 6.7.1947
                  διαβ.: R0001977
               
               
                  Επιχειρηματίας σχετιζόμενος με το CNDD, έχοντας παράσχει χρηματοοικονομική βοήθεια στο CNDD
               
            
                  60.
               
               
                  κ. Dioulde DIALLO
               
               
                   
               
               
                  Επιχειρηματίας σχετιζόμενος με το CNDD, έχοντας παράσχει χρηματοοικονομική βοήθεια στο CNDD
               
            
                  61.
               
               
                  κ. Kerfalla CAMARA
               
               
                   
               
               
                  Διευθυντικό στέλεχος της Gui. Co. Pres
                  Επιχειρηματίας σχετιζόμενος με το CNDD, έχοντας παράσχει χρηματοοικονομική βοήθεια στο CNDD
               
            
                  62.
               
               
                  Δρ. Moustapha ZABATT
               
               
                  ημερ. γεν.: 6.2.1965
               
               
                  Ιατρός και προσωπικός σύμβουλος του Προέδρου
               
            
                  63.
               
               
                  κ. Aly MANET
               
               
                   
               
               
                  Κίνηση «Dadis Doit Rester»
               
            
                  64.
               
               
                  κ. Louis M’bemba SOUMAH
               
               
                   
               
               
                  Υπουργός εργασίας, διοικητικής μεταρρύθμισης και δημόσιας διοίκησης
               
            
                  65.
               
               
                  κ. Cheik Fantamady CONDÉ
               
               
                   
               
               
                  Υπουργός πληροφορίας και πολιτισμού
               
            
                  66.
               
               
                  Συνταγματάρχης Boureima CONDÉ
               
               
                   
               
               
                  Υπουργός γεωργίας και κτηνοτροφίας
               
            
                  67.
               
               
                  Κα. Mariame SYLLA
               
               
                   
               
               
                  Υπουργός αποκέντρωσης και περιφερειακής ανάπτυξης